CELEX: 32022R0663
Language: bg
Date: 2022-04-21 00:00:00
Title: Регламент за изпълнение (ЕС) 2022/663 на Комисията от 21 април 2022 година за изменение на Регламент за изпълнение (ЕС) 2020/761 по отношение на обема на тарифната квота на Съюза за висококачествено говеждо месо от Парагвай

22.4.2022   
               
               
                  BG
               
               
                  Официален вестник на Европейския съюз
               
               
                  L 121/9
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/663 НА КОМИСИЯТА
         от 21 април 2022 година
         за изменение на Регламент за изпълнение (ЕС) 2020/761 по отношение на обема на тарифната квота на Съюза за висококачествено говеждо месо от Парагвай
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 187, първа алинея, буква а) от него,
         като имат предвид, че:
         
                     (1)
                  
                  
                     С Регламент за изпълнение (ЕС) 2020/761 на Комисията (2) се определят правилата за управление на тарифните квоти за внос и износ на селскостопански продукти, управлявани чрез система на лицензии за внос и износ, заменят се и се отменят някои актове, с които са открити тези квоти, и се предвиждат специфични правила.
                  
               
                     (2)
                  
                  
                     След оттеглянето на Обединеното кралство Великобритания и Северна Ирландия (наричано по-нататък „Обединеното кралство“) от Съюза Съюзът и Обединеното кралство уведомиха останалите членове на Световната търговска организация (СТО), че настоящите им равнища на достъп до пазара ще бъдат запазени чрез разпределяне на тарифните квоти на Съюза между Съюза и Обединеното кралство. Методиката за това разпределяне, както и обемите за ЕС-27, са определени в Регламент (ЕС) 2019/216 на Европейския парламент и на Съвета (3).
                  
               
                     (3)
                  
                  
                     Тарифните квоти на Съюза обаче, които не са част от списъка на Съюза в рамките на СТО, не следва да се разпределят.
                  
               
                     (4)
                  
                  
                     Независимо от това тарифната квота за внос от 1 000 тона, открита въз основа на Регламент (ЕО) № 1149/2002 на Съвета (4) и изразена в тегло на продукта, на висококачествено прясно, охладено или замразено говеждо месо, която не е част от списъка на Съюза в рамките на СТО, беше неправилно разпределена с Регламент (ЕС) 2019/216. Обемът ѝ погрешно е намален, считано от 1 януари 2021 г.
                  
               
                     (5)
                  
                  
                     С Регламент (ЕС) 2022/111 на Европейския парламент и на Съвета (5) беше изменена част А от приложението към Регламент (ЕС) 2019/216, като от списъка на разпределените квоти беше заличен редът относно тарифната квота за висококачествени меса от животни от рода на едрия рогат добитък, пресни, охладени или замразени, с произход от Парагвай.
                  
               
                     (6)
                  
                  
                     Необходимо е в Регламент за изпълнение (ЕС) 2020/761 да се възстанови първоначалното количество на тарифната квота за висококачествено говеждо месо от Парагвай с пореден номер 09.4455.
                  
               
                     (7)
                  
                  
                     Поради това Регламент за изпълнение (ЕС) 2020/761 следва да бъде съответно изменен.
                  
               
                     (8)
                  
                  
                     Мерките, предвидени в настоящия регламент, са в съответствие със становището на Комитета за общата организация на селскостопанските пазари,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение VIII към Регламент за изпълнение (ЕС) 2020/761 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на седмия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 21 април 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 347, 20.12.2013 г., стр. 671.
         
            (2)  Регламент за изпълнение (ЕС) 2020/761 на Комисията от 17 декември 2019 г. за определяне на правила за прилагането на регламенти (ЕС) № 1306/2013, (ЕС) № 1308/2013 и (ЕС) № 510/2014 на Европейския парламент и на Съвета по отношение на системата за управление на тарифните квоти с лицензии (ОВ L 185, 12.6.2020 г., стр. 24).
         
            (3)  Регламент (ЕС) 2019/216 на Европейския парламент и на Съвета от 30 януари 2019 г. за пропорционално разпределяне на тарифните квоти, включени в списъка на Съюза в рамките на СТО, след оттеглянето на Обединеното кралство от Съюза, и за изменение на Регламент (ЕО) № 32/2000 на Съвета (ОВ L 38, 8.2.2019 г., стр. 1).
         
            (4)  Регламент (ЕО) № 1149/2002 на Съвета от 27 юни 2002 г. относно откриване на самостоятелна квота за внос на висококачествено говеждо и телешко месо (ОВ L 170, 29.6.2002 г., стр. 13).
         
            (5)  Регламент (ЕС) 2022/111 на Европейския парламент и на Съвета от 25 януари 2022 г. за изменение на Регламент (ЕС) 2019/216 по отношение на тарифната квота на Съюза за висококачествено говеждо месо от Парагвай (ОВ L 19, 28.1.2022 г., стр. 1).
      
      
         
            ПРИЛОЖЕНИЕ
            В приложение VIII към Регламент за изпълнение (ЕС) 2020/761 редът „Количество в килограми“ в таблицата, който се отнася за тарифната квота с пореден номер 09.4455, се заменя със следното:
            
               
                           „Количество в килограми
                           
                        
                        
                           1 000 000  kg обезкостено месо“